Dolly Style

**Dolly Style** er en svensk jentegruppe, skapt av Emma Nors og Palle Hammarlund. Gruppen ble dannet i 2014 og består av fire kvinner som går under artistnavnene Molly (rosa), Holly (blå), Polly (lilla) og den nyere karakteren Yolly (gul).

## Oppstarten
Dolly Style ble dannet sommeren 2014 av Emma Nors og Palle Hammarlund. Nors og Hammarlund hadde tidligere jobbet med originalmedlemmene Carolina Magnell (Molly), Alexandra Salomonsson (Holly) og Emma Pucek (Polly) i tidligere prosjekter. Senere kom de i kontakt med låtskriveren og produsenten Jimmy Jansson. Han produserte sangen «Hello Hi», som var deres debutsingel. I 2015 ga gruppen ut to singler, «Cherry Gum» og «Upsy Daisy». De uttalte først i media at de kom fra «et dukkehus i Dollyville», men gruppen ble dannet i Stockholm. 

## Melodifestivalen

Gruppen deltok i første del av Melodifestivalen 2015 med låten «Hello Hi», som er skrevet av Emma Nors, Palle Hammarlund og Jimmy Jansson, som har produsert låten. Under første del av konkurransen i Gøteborg 7. februar 2015 dro gruppen videre til Andra chansen i Helsingborg 7. mars. Gruppen gikk imidlertid ikke videre fra Andra chansen i Helsingborg til finalen. 

Gruppen deltok igjen i fjerde del av Melodifestivalen 2016 med sangen «Rollercoaster», skrevet av Thomas G:son, Peter Boström og Alexandra Salomonsson. Imidlertid ble de eliminert i Andra chansen.  

De deltok igjen for tredje gang i Melodifestivalen 2019 med låten «Habibi», i tredje del av konkurransen hvor de kom på femteplass.

Dolly Style deltok for fjerde gang i Melodifestivalen 2025. Låten «Yihaa», skrevet av Caroline Aronsson, Herman Gardarfve, Patrik Jean, David Lindgren Zacharias, Mikaela Samuelsson og Melanie Wehbe, gikk videre til den siste kvalifiseringen og derfra til finalen hvor den endte på en femteplass.

## Kontrovers
17. februar 2019, en dag etter Dolly Styles deltakelse i Melodifestivalen 2019, slapp SVT den første episoden av tre av kortdokumentaren, Dolly Style-fabriken, som viser hvordan Emma Nors og Palle Hammarlund opprinnelig dannet gruppen. I dokumentaren ble det rettet kritikk mot skaperne av popgruppen. Nors mente at SVT, ved kun å la tidligere medlemmer (og ikke nåværende medlemmer) komme til orde, hadde baktalt og forskjøvet dokumentaren. Dokumentarskaperne sa at de tilbød Nors å delta i flere intervjuer for å møte kritikken. De hevdet også at de forsøkte å få intervjuer med de nåværende medlemmene.

I dokumentarens andre episode hevdet tidligere medlem Sarah von Reis at hennes avgang fra gruppen ikke var frivillig, men at hun ble kastet ut av gruppen av Emma Nors. Hun fortalte også at avskjedsbrevet som ble publisert på Instagram i forbindelse med at hun forlot gruppen ikke var skrevet av henne selv.

## Diskografi

### EP-er

* Moonlight (2017)
* Sunrise (2019)

### Singler

* «Hello Hi» (2015)
* «Cherry Gum» (2015)
* «Upsy Daisy» (2015)
* «Rollercoaster» (2016)
* «Unicorns & Ice Cream» (2016)
* «Young & Restless» (2016)
* «Bye Bye Bby Boo» (2017)
* «L-O-V-E» (2018)
* «Habibi» (2019)
* «Sayonara» (2019)
* «Boom Boom Box» (2020)
* «Open Your Arms: It's Xmas» (2020)
* «Kick It & Break It» (2021)
* «BAM BAM» (2022)
* «Dance Til Tomorrow» (2023)
* «Jump» (2023)
* «Mi Amor» (2023)
* «Girls Girls Girls» (2024)
* «Mermaid» (2024)
* «Yihaa» (2025)
* «POM POM» (2025)

## Referanser